Figyelmeztetnek az orvosok: ezért ne dugjon senki petrezselymet a vaginájába

Egy női magazin kilenc technikát tárt olvasói elé, amivel előrehozhatják menstruációjuk kezdetét.

A tanácsok többsége ártalmatlan, helyenként hasznos is volt - például, fogyasszanak ananász és gyömbért, vagy végezzenek testmozgást. A tippek közé bekerült egy kakukktojás: arra biztatta a hölgyeket, helyezzenek petrezselymet a hüvelyükbe. Az orvosok azonban figyelmeztettek, hogy nem kellene.

"A petrezselyem ellazítja a méhszájat és felborítja a hormonális egyensúlyt, ami akár a menzesz korábbi megjöveteléhez vezethet. Ha nem találsz olyan ételt, ami petrezselymen alapul, ne pánikolj: a leghatásosabb módszernek a petrezselyemtea, és a vaginális felhelyezés bizonyul" - írja a Marie Claire. Azonban több orvosszakértő figyelmeztet, hogy petrezselymet dugdosni a hüvelybe nem egészséges.

- Semmi bizonyíték nincs arra, hogy bármilyen formában hasznos lehet a nőnek, ha ezt csinálja, viszont azt tudjuk, hogy rendkívül kockázatos, mivel többen haltak már bele - mondta Dr Shazia Malik, az Independent által megszólaltatott orvos - Szeretném arra kérni a hölgyeket, hogy semmi szokatlant ne dugjanak oda anélkül, hogy konzultáltak volna egy nőgyógyásszal.

Egy másik orvos szerint a Marie Claire felelőtlenül osztogat tanácsokat. A petrezselymet valóban használták régen házi praktikaként menstruáció előidézésére és magzatelhajtásra, de ha felhelyezik a leveleket a vaginába, az súlyos állapothoz vezet. Legutóbb augusztusban jelentettek egy esetet Buenos Airesből, ahol egy nő azzal próbált vetélést előidézni, hogy petrezselymet dugott a hüvelyébe. A házi módszer után ügyeletre kellett mennie egy veszélyes fertőzéssel, viszont hiába távolították el a méhét, belehalt.

(Mirror)